МИНИСТЕРСТВО НА ВЪТРЕШНИТЕ РАБОТИ

рег. № 8121р-16775, екз. № ед.
09.09.2026 г.
ОБЯВЛЕНИЕ
На основание чл. 10а, ал. 2 от Закона за държавния служител (ЗДСл), чл. 14 от Наредбата за провеждане на конкурсите и подбора при мобилност на държавни служители (НПКПМДСл), т. I. от заповед № 8121з-1065/24.06.2026 г. на министъра на вътрешните работи за възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи и заповед № 8121К-14678/03.09.2026 г., обявява конкурс за 1 (една) вакантна длъжност
ГЛАВЕН ЕКСПЕРТ (финансова верификация)

в отдел ,,Мониторинг, верификация и плащания“ при дирекция ,,Международни проекти“ - МВР, длъжностно ниво 6, съгласно Класификатора на длъжностите в администрацията, наименование на длъжностното ниво: експертно ниво 2.
І. Минимални изисквания и специфични изисквания за заемане на длъжността:

1. Образователно-квалификационна степен - бакалавър;

2. Професионален опит - 3 години и/или минимален ранг III младши;

3. Област на висшето образование - съгласно ПМС 125/24.06.2002 г.;

4. Професионално направление - съгласно ПМС 125/24.06.2002 г.;

5. Кандидатите да отговарят на изискванията на чл. 7 от Закона за държавния служител;

6. Владеене на английски език на ниво не по-ниско от В2, съгласно Общата Европейска езикова рамка и т. 14 от приложението към чл. 108 от ПУДМВР;
II. Начин за провеждане на конкурса:

- Решаване на тест за познания от професионалната област на длъжността и относно администрацията, в която е конкурсната длъжност;

- Интервю.
III. Необходими документи, място и срок на подаването им:

1.
Писмено заявление за участие в конкурса по образец съгласно Приложение № 3 към член 17, алинея 2 от НПКПМДСл;
2.
Декларация по член 17, алинея 3, точка 1 от НПКПМДСл - по образец;
3.
Копия от документи за придобита образователно-квалификационна степен, допълнителни квалификации и правоспособност, които се изискват за длъжността; ако дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4.
Копие от документите, които удостоверяват продължителността на професионалния опит (трудова или служебна книжка, удостоверения от работодател и др.) и областта на професионалния опит (длъжностни характеристики, служебни бележки от работодател и др.);
5.
Копие на документ удостоверяващ владеенето на английски език на ниво не по - ниско от В2, съгласно Общата Европейска езикова рамка;
6.
Други документи, свързани с изискванията за заемане на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл.

Съгласно чл. 14, ал. 4 от НПКПМДСл, българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Подаване на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: konkursi-zdsl@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от публикуване на обявлението за конкурса, на адрес: гр. София, ул. „Ген. Паренсов“ № 9, всеки работен ден от 10:00 ч. до 12:00 ч. и от 14:00 ч. до 16:00 ч., телефон за справки и допълнителна информация - 02/982 7412 и 02/982 4362.
IV. Описание на длъжността, съгласно длъжностната характеристика:
· Изпълнява задачи по финансовото управление и контрол при изпълнение на проекти по програмите, които ДМП управлява в съответствие с правилата и изискванията на ЕС, националното законодателство и вътрешноведомствените актове;
-
Осъществява дейности по финансово управление и счетоводно отчитане по програмите, които ДМП управлява като:

· въвежда и съхранява в електронен вид счетоводната документация за всяка дейност от програмите и събира данни за изпълнението им, необходими за финансовото управление, наблюдение, контрол и оценка; 
· поддържа отделна счетоводна система или отделна счетоводна сметка за всички транзакции, свързани с дейността по фондовете, без да се засягат националните счетоводни норми;
· поддържа отделна счетоводна система или отделна счетоводна сметка за всички транзакции, свързани с дейността по фондовете, без да се засягат националните счетоводни норми;
· Подготвя и проверява необходимите документи за извършване на плащания, свързани с изпълнението на програмите, които ДМП управлява;

· Извършва техническите операции, свързани с транзакции със средства по програмите, които ДМП управлява само въз основа на надлежно изготвени и подписани от длъжностните лица с право на първи и втори подпис върху документите за плащания със средства по фондовете, в рамките на системата на двоен подпис;

· Отговаря за извършване на авансовите, междинните и окончателните плащания по програмите, които ДМП управлява след обстойна проверка на всички необходими документи, одобрения и доклади;

· Осъществява контрол на крайните бенефициенти и другите организации по програмите, които ДМП управлява по отношение на системата за въвеждане и съхранение в електронен вид на счетоводната документация по проектите, както и за събирането на данни за изпълнението, необходими за финансовото управление, наблюдение, контрол и оценка;

· Осъществява контрол на крайните бенефициенти и другите организации, участващи в изпълнението на съфинансираните от фондовете дейности по програмите, които ДМП управлява, дали поддържат отделна счетоводна система или отделна счетоводна сметка за всички транзакции, свързани с дейността по фондовете;

· Извършва финансова верификация на разходите, включително посещения на място, по програмите, които ДМП управлява; 

· Участва в разработването и периодичната актуализация на наръчници и процедури за функционирането на Управляващия орган/Програмния оператор и за допустимостта на разходите по програмите, които ДМП управлява;

· Въвежда процедури, гарантиращи, че всички документи, свързани с разходите и одитите по програмите, които ДМП управлява, необходими за осигуряване на съответната одитна пътека, се водят съгласно изискванията на ЕС/донорите;

· Предоставя на одитния и или сертифициращия орган по програмите, които ДМП управлява за целите на одита/сертифициране на разходите цялата необходима информация за управленските процедури и финансовото изпълнение на програмите;

· Съхранява документация за разходите/плащанията по съответните програми по програмите, които ДМП управлява , така че Европейската комисия и Сметната палата да имат достъп до нея съгласно приложимото национално и европейско законодателство;

· Следи и докладва за нередности и измами при изпълнението на проекти, финансирани по програмите, които ДМП управлява, съгласно действащото национално и европейско законодателство и вътрешните правила в областта;

· Изготвя доклад за размера на верифицираните разходи, както и декларация за управлението по фондовете, които ДМП-МВР управлява, както и други документи, свързани с верификацията съгласно изискванията на европейското и националното законодателство;

· Оказва съдействие при независими проверки и финансов контрол от компетентните органи;

· Участва в подготовката на финансови, годишни и окончателни доклади за изпълнението на програмите, които ДМП управлява ;

· Поддържа и актуализира информация за планираните, договорените и разплатените финансови средства по проектите и изготвя справки и доклади, свързани с финансовото изпълнение на проектите;

· Изготвя предложения и разчети за средствата по националното съфинансиране по проекти в рамките на средносрочната бюджетна процедура и изготвянето на проектобюджета на МВР;

· Изготвя предложения за лимити за отпускане на средства от първостепенния разпоредител с бюджетни средства и дирекция „Национален фонд”;

· Участва в координацията на взаимодействието на Управляващия орган/Програмния оператор с всички институции и организации, включени в процеса на усвояване на средства от фондовете на ЕС;

· Поддържа база данни за изпълняваните проекти по програмите, които ДМП управлява, и актуализира информацията за изпълнението на програмите/проектите в съответните специализирани информационни системи;

· Има достъп до специализираните информационни системи за управление на фондове и програми и въвежда информация в тях в сферата на своята компетентност и актуализира информацията за изпълнението на програмите/проектите в съответните специализирани информационни системи;

· Участва в процеса по администриране на държавни помощи;

· Следи за недопускане на двойно финансиране;

· Следи за управление на рисковете от измами съгласно плана за действие;

· Участва в изготвянето на анализ на риска, анализ на необходимостта от персонал, както и на необходимостта от обучение на персонала. Подготвя и участва в обучения на бенефициенти по програмите, които ДМП управлява;

· Подпомага главния експерт в област финансова верификация и счетоводство при организирането на финансовата дейност, счетоводната отчетност и вътрешния контрол;

· Съставя документи, свързани с изпълнението на бюджета и счетоводни отчетни форми, съобразно разпоредбите на законовата и подзаконова нормативна уредба;

· Своевременно осчетоводява документите по съответните синтетични и аналитични сметки и поддържа в актуално състояние данните във финансово-счетоводната АИС;

· Участва в комисии за извършване на проверки и упражнява вътрешен финансов контрол в кръга на възложените му задачи;

· Участва в разработването на проектобюджета на ДМП-МВР;

· Изготвя документи, свързани с изпълнението на функциите на разпоредител с бюджетни кредити от директора на ДМП-МВР, при спазване на нормативните актове и вътрешноведомствени документи в във финансово-счетоводната сфера;

· Носи материална отговорност за касови наличности, подлежащи на отчет документи и бланки и други поверени му активи;

· Организира и участва в процеса на въвеждане и обучение на нови служители в отдела по направлението на дейност;

· При изпълнение на служебните си задължения ползва английски език на ниво не по-ниско от В2, съгласно Общата европейска езикова рамка;

· Организира ежедневната дейност съобразно приоритетните задачи и с оглед качественото им изпълнение;

· При изпълнение на служебните задължения стриктно спазва мерките за безопасност и съответните инструкции за работа и други правила, осигуряващи здравословни и безопасни условия на труд.

· Познава и спазва изискванията на нормативните документи по защитата на класифицираната информация;

· Познава и спазва изискванията на Кодекса за поведение на служителите в държавната администрация;
V. Граници (от-до) на заплатата, определена за длъжността за степен 1 - от 620,20 евро до 1207 евро, съгласно Наредба за заплатите на служителите в държавната администрация.
При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
VІ. Брой работни места, за които е обявен конкурс за длъжността: 1 бр.
VIІ. Списъци и други съобщения във връзка с конкурса да бъдат обявявани на електронната страница на дирекция „Човешки ресурси” - МВР - в интернет и интернет.
ВПД АДМИНИСТРАТИВЕН 
СЕКРЕТАР НА МВР:
…/п/……







       Габриела Килфанова

